Salma tezzi ɣer umejjay s wul yeččuren d asirem d ccuq ɣer mmi-s iwakken ad as-d-imud Mmis ad tsers-it deg urebbi-is , maca mi tezra belli yemmut tԑagged s lğehd tuɣal teggugem tecmumḥ-d amzun tesla s lexber yessefraḥen. Amejjay yessers-as mmi-s ger yifassen-is tettwali ɣer wudem-is, tḥulfa iyi-s yusa-d ad t-isemnaԑ seg uxxam-nni ad tt-yawi seg uxxam-nni n ṭṭlam ɣer wanda tella tafat, cwiṭ kan tkecmed tafat n yiṭij si ṭṭaq, tewwet-d ɣef snat-agi n tfekkiwin i yeččuren lhiba n tyemmat d lmut. Ma d Menṣur amzun mačči d mmi-s i yemmuten yeqqur kan am uẓru.